REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/148-24

05. novembar 2024. godine

B e o g r a d

Z A P I S N I K

OSME SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 01. NOVEMBRA 2024. GODINE

Sednica je počela u 11,00 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Žika Gojković, Dragan Jovanović, Dejan Bulatović, Ivana Stamatović, Radoslav Milojičić, Milija Miletić, Dijana Radović, Jožef Tobiaš, Dušan Nikezić, Miroslav Aleksić, Slobodan Ilić.

Sednici je prisustvovao zamenik člana Odbora: Dragan Jonić (zamenik Gorana Petkovića).

Sednici nisu prisustvovali članovi Odbora: prof. dr Branimir Nestorović, dr Ana Oreg i Zoran Sandić, kao ni njihovi zamenici.

Sednici su prisustvovali predstavnici Ministarstva poljoprivrede, šumarstva i vodoprivrede: dr Aleksandar Martinović, ministar, Anja Javor, pomoćnik ministra Sektora za međunarodnu saradnju i evropske integracije, Nenad Katanić, pomoćnik ministra Sektora za poljoprivrednu politiku, Jelena Blagojević, državni sekretar, Livija Pavićević, državni sekretar, Milica Neđić, pomoćnik ministra Sektora za pravne i normativne poslove, Teodora Jakovljević, pomoćnik ministra Sektora za poljoprivrednu politiku, Aleksandar Bogićević, pomoćnik ministra Sektora za investicije u poljoprivredi, Saša Stamatović, direktor Uprave za šume, Nebojša Milosavljević, direktor Uprave za zaštitu bilja, Slobodan Nikolovski, direktor Uprave za agrarna plaćanja, Živko Matijević, direktor Uprave za veterinu i Milanka Davidović, šef Odseka za međunarodnu saradnju

Predsednik Odbora je predložio spajanje rasprave od prve do četvrte tačke Dnevnog reda sednice Odbora. Odbor je većinom glasova (10 za, 2 protiv, 1 uzdržan, 1 nije glasao) prihvatio ovaj predlog.

Predsednik Odbora je potom zatražio da se članovi Odbora izjasne o celokupnom dnevnom redu, te je Odbor većinom glasova (10 za, 1 protiv, 1 nije glasao) usvojio sledeći:

D n e v n i r e d

1. Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju, koji je podnela Vlada (broj 011-2513/24 od 29. oktobra 2024. godine);
2. Razmatranje Predloga zakona o izmenama i dopuni Zakona o priznavanju sorti poljoprivrednog bilja, koji je podnela Vlada (broj 011-2378/24 od 11. oktobra 2024. godine);
3. Razmatranje Predloga Zakona o izmenama i dopunama Zakona o reproduktivnom materijalu šumskog drveća, koji je podnela Vlada (broj 011-2377/24 od 11. oktobra 2024. godine);
4. Razmatranje Informacije o radu Ministarstva poljoprivrede, šumarstva i vodoprivrede za period od 1. jula do 30. septembra 2024. godine (broj 02-1247/24-5 od 29. oktobra 2024. godine).

Pre početka rasprave o tačkama dnevnog reda, usvojen je zapisnik sedme sednice Odbora, koja je održana 20. septembra 2024. godine, u tekstu u kome je i predložen. Zapisnik je usvojen većinom glasova (11 za, 1 uzdržan, 2 nije glasalo).

Prva do četvrte tačke dnevnog reda - Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju, koji je podnela Vlada, Razmatranje Predloga zakona o izmenama i dopuni Zakona o priznavanju sorti poljoprivrednog bilja, koji je podnela Vlada, Razmatranje Predloga Zakona o izmenama i dopunama Zakona o reproduktivnom materijalu šumskog drveća, koji je podnela Vlada i Razmatranje Informacije o radu Ministarstva poljoprivrede, šumarstva i vodoprivrede za period od 1. jula do 30. septembra 2024. godine.

Dr Aleksandar Martinović, ministar poljoprivrede, šumarstva i vodoprivrede, je obrazložio da su Predlogom zakona o izmenama i dopunama Zakona o podsticajima u poljoprivrednom i ruralnom razvoju (u daljem tekstu: Zakon), targetirana dva sektora, a to su sektor stočarstva i sektor biljne proizvodnje. U sektoru stočarstva, istakao je da Zakon donosi nove mogućnosti za podsticaje, posebno za proizvođače koji drže kvalitetne, priplodne mlečene i tovne krave. Poljoprivrednici koji su ostvarili pravo za podsticaje za tu kategoriju u 2024. godini, mogu dobiti dodatna sredstva za kvalitetne priplodne prvoletke, što podstiče unapređenju genetskog potencijala i kvaliteta proizvodnje u stočarstvu. Kada je reč o uticaju na sektor biljne proizvodenje, Zakon značajno povećava podsticaje za nabavku sertifikovanog semena u iznosu do 17.000 dinara po hektaru, što će se primenjivati retroaktivno za sve kupovine koje su izvršene od 01. avgusta 2024. godine. Za organske proizvođače omogućen je regres za sertifikovano seme bez dodatnih uvećanja. Istakao je da je cilj svih izmena podstaknuti poljoprivrednike na korišćenje boljeg i kvalitetnijeg sadnog materijala, čime se povećava kvalitet proizvoda, smanjuje upotreba hemijskih sredstava i omogućava bolje pozicioniranje Srbije na inostrano tržište.

Kada je reč o Predlogu zakona o izmenama i dopunama Zakona o priznavanju sorti poljoprivrednog bilja, naglasio je da se radi o usklađivanju sa dve Direktive Evropske unije i da će danom pristupa Srbije Evropskoj uniji, isti početi da se primenjuje. Takođe, Predlogom zakona o izmenama i dopunama Zakona o reproduktivnom materijalu šumskog drveća, istakao je da se radi o prilagođavanju našeg zakonodavstva, direktivama Evropske unije iz 1999. godine.

U diskusiji su učestvovali narodni poslanici: Marijan Rističević, Dragan Jonić, Slobodan Ilić, Dragan Jovanović, Radoslav Milojičić, Ilić Slobodan, Miroslav Aleksić, Dušan Nikezić, Dejan Bulatović, Veroljub Matić, Jožef Tobijaš i Žika Gojković.

Odbor je većinom glasova (­­­10 za, 2 uzdržano), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o podsticajima u poljoprivredi i ruralnom razvoju, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (­­­ 10 za, 2 uzdržano), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o priznavanju sorti poljoprivrednog bilja, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (­­­ 10 za, 2 uzdržano), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o reproduktivnom materijalu šumskog drveća, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (­­­ 10 za, 2 protiv), a na osnovu člana 229. stav 4. Poslovnika Narodne skupštine zaključio da podnese Narodnoj skupštini sledeći

I z v e š t a j

Saglasno članu 229. Poslovnika Narodne skupštine, Odbor za poljoprivredu, šumarstvo i vodoprivredu razmotrio je Informaciju o radu Ministarstva poljoprivrede, šumarstva i vodoprivrede za period od 1. jula do 30. septembra 2024. godine i odlučio da je prihvati.

Pošto drugih pitanja i predloga nije bilo, sednica je zaključena u 14.00 časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

 SEKRETAR PREDSEDNIK

 Danka Jevtović Marijan Rističević